Године 2003, након дугих припрема и политичких притисака, САД су напале Ирак са оправдањем да покушавају да спрече развитак наводног ирачког програма производње оружја за масовно уништење и да збаце Садама Хусеина са власти. Неки од дугогодишњих савезника оштро су се успротивили овом рату, укључујући Француску и Немачку. У многим државама организовани су протести грађана у броју који није виђен још од рата у Вијетнаму. Генерални секретар УН-а Кофи Анан назвао је овај рат незаконитим. (види Инвазија Ирака 2003.)